D. Cafe คาเฟ่เปิดใหม่แกะกล่องริมถนนจอมทอง อาจจะหาที่จอดได้ยากซักหน่อยแต่ก็ไปจอดอพาร์ตเมนต์ฝั่งตรงข้ามก็พอได้ ร้านนี้จะมีขายเป็นเครื่องดื่มและของทานเล่นเป็นหลัก อาหารจานหลักตอนนี้ยังไม่มีนะ 

วันนี้ผมสั่ง
- เนื้อปลาชุบแป้งทอด + เฟรนส์ฟราย 79 บาท
เนื้อปลาทอดมาแบบบางๆ4ชิ้น และเฟรนส์ฟรายที่อมน้ำมันไปหน่อยให้มาเยอะอยู่คุ้มราคานะ

- ไข่บึ้ม 45 บาท
ก็คือไข่กระทะนั่นเองเป็นเมนูแนะนำของร้านนี้และทำออกมาได้ดีทีเดียวครับ (ตอนนี้ร้านเริ่มเปิด 10.00 จะมาทานไข่กระทะเป็นมื้อเช้าก็คงไม่ทัน 555)

- กีวี่ปั่น 40 บาท
ไม่ได้ใช้กีวีสดนะ แต่ก็เพิ่งรู้ว่าเดี๋ยวนี้แบบไซรัปเขามีเป็นเหมือนเนื้อๆเมล็ดๆมาด้วย รสชาติออกเปรี้ยวหน่อย คนทานเปรี้ยวน่าจะชอบ

- โอวัลตินภูเขาไฟ 35 บาท
ตอนแรกเเก้วนี้มาเสิร์ฟเป็นแบบโอวัลตินธรรมดา แต่ในเมนูของร้านก็ไม่มีแบบธรรมดานะมีแต่โอวัลตินภูเขาไฟก็เลยไม่ได้ท้วงอะไร กินอันนี้ก็ได้ต่างแค่ผงไมโลเองมั้ง ซักพักเหมือนทางร้านจะเอะใจเลยมาขอเอากลับไปทำใหม่ จริงๆแค่โรยไมโลมาก็ได้นะแต่นี่ทำใส่แก้วใหม่มาให้เลย

ด้วยความที่เพิ่งเปิดร้านใหม่ รสชาติอาจจะยังไม่ลงตัว แต่การเอาใจใส่ลูกค้าของเจ้าของร้าน คอยTake careถามตลอด นี่โต๊ะข้างๆก็ติเรื่องรสชามะนาวนิดเดียวก็ไปทำแก้วใหม่มาให้เลย ทุ่มเทแบบนี้ขอแปะไว้ให้ที่ 4 ดาวก่อนเลยครับ